Document ID: 31987R1591

Ir-Regolament tal-Kummissjoni (KEE) Nru 1591/87
ta’ l-5 ta’ ġunju 1987
Li jistabbilixxi l-istandards tal-kwalità għall-kaboċċi, il-brussels sprouts, il-karfus irrigat, l-ispinaċi u l-għanbaqar
IL-KUMMISSJONI TAL-KOMUNITAJIET EWROPEJ,
Wara li kkunsidrat it-trattat li jwaqqaf il-komunità ekonomika ewropea,
Wara li kkunsidrat ir-regolament tal-kunsill (kee) nru 1035/72 tat-18 ta’ mejju 1972 dwar l-organizzazzjoni komuni tas-suq tal-frott u l-ħaxix [1], kif l-aħħar emendat bir-regolament (kee) nru 1351/86 [2], u partikolarment l-artikolu 2(3) tiegħu,
Billi l-istandards tal-kwalità għall-kaboċċi, il-brussels sprouts u l-karfus irrigat huma stabbiliti fir-regolament tal-kunsill nru 41/66/kee [3] u billi kategorija "iii" oħra għall-brussels sprouts kif definita fir-regolament (kee) nru 75/74 [4];
Billi l-istandards tal-kwalità għall-ispinaċi huma stabbiliti fl-anness i/1 għar-regolament tal-kummissjoni nru 58 [5], kif l-aħħar emendat fl-anness i/1 bir-regolament (kee) 899/87 [6];
Billi l-istandards tal-kwalità għall-għanbaqar huma stabbiliti fl-anness ii/8 tar-regolament tal-kunsill nru 23 [7], kif l-aħħar emendat bir-regoalment (kee) nru 1129/86 [8];
Billi kienu saru bidliet fil-produzzjoni u l-marketing ta’ dawn il-prodotti, partikolarment il-ħtiġiet tas-suq bl-imnut u bl-ingrossa; billi l-istandards tal-kwalità komuni għandhom għalhekk jinbidlu biex iqisu r-rekwiżiti ġodda;
Billi l-istandards huma applikabbli fl-istadji kollha tal-marketing; billi l-ġarr għal distanza twila, il-magazzinaġġ għal ċertu tul ta’żmien jew id-diversi operazzjonijiet ta’ tqandil bl-idejn jistgħu jġibu deterjorazzjoni f’dawn il-prodotti li jitħassru malajr; billi, għalhekk għandha titqies din id-deterjorazzjoni meta jiġu applikati l-istandards fl-istadji tal-marketing wara li jintbagħtu; billi minħabba li l-prodotti fil-klassi "extra" għandhom jingħażlu u jiġ u ppakkjati b’attenzjoni partikolari, in-nuqqas biss ta’ freskezza jew in-nefħa għandhom jiġu kkunsidrati fil-każ tagħhom;
Billi fl-interess taċ-ċarezza u ċ-ċertezza rigward il-ħtiġiet legali u għall-faċilità ta’l-użu l-istandards hekk mibdula għandhom, meta tkun sa ssir emenda ulterjuri, jiġu abbozzati mill-ġdid f’test wieħed;
Billi l-miżuri previsti f’dan ir-regolament huma bi qbil ma’l-opinjoni tal-kumitat tal-ġestjoni għall frott u l-ħaxix,
ADOTTAT DAN IR-REGOLAMENT:
Artikolu 1
L-istandards tal-kwalità għall:
- Kaboċċi, li jaqgħu taħt is-subtitolu 07.01 b ii u l-ex 07.01 b iii, li jaqġħu taħt is-subtitolu ex 07.01 b iii,
- Il-karfus irrigat, li jaqa’ taħt is-subtitolu ex 07.01 t,
- L-ispinaċi, li taqa’ taħt is-subtitolu 07.01 c,
- L-għanbaqar, li jaqa’ taħt is-subtitolu 08.07 d
Tat-tariffa komuni tad-dwana huma stabbiliti fl-annessi I, ii, iii, iv u v
Dawn l-istandards għandhom jgħoddu għall-istadji kollha ta’ marketing, taħt il-kondizzjonijiet stabbiliti fir-regolament (kee) nru 1035/72.
B’danakollu, fl-istadji ta’ wara li jintbagħtu l-prodotti jista’ jkollhom, b’relazzjoni ma’ l-istandards preskritti,
- Ftit nuqqas ta’ freskezza u nefħa,
- Għall-prodotti klassifikati fil-klassi differenti mill-klassi "extra", alterazzjonijiet ħfief dovuti għall-iżvilupp tagħhom u għan natura tagħhom jitħassru malajr.
Artikolu 2
Ir-regolament nru 41/66/kee u r-regolament (kee) nru 75/74 qegħdin b’hekk jitħassru
Artikolu 3
Ir-regolament nru 58 qiegħed b’hekk jiġi emendat kif ġej:
- Fl-artikolu 1"07.01ċ’ u" spinaċi’ qed jitħassru;
- L-anness i/1 qed jitħassar.
Artikolu 4
Ir-regolament nru 23 qiegħed b’hekk jiġi emendat kif ġej:
- Fl-artikolu 2(3) il-kliem "u għall-għanbaqar" qed jitħassar;
- L-anness ii/8 qed jitħassar.
Artikolu 5
Dan ir-regolament għandu jidħol fis-seħħ fil-jum li jiġi wara l-pubblikazzjoni tiegħu fil-gazzetta uffiċjali tal-komunitajiet ewropej.
Dan ir-regolament għandu jorbot fl-intier tiegħu u jgħodd direttament fl-istati membri kollha.
Magħmul fi brussel, 5 ta’ ġunju 1987.

Labels: 0
3
17